钦定古今图书集成/明伦汇编/闺媛典/第300卷 > 皇清三十三 > 白文黼妻郭氏
## 钦定古今图书集成/明伦汇编/闺媛典/第300卷 > 皇清三十三 > 白文黼妻郭氏

按《山西通志》：“郭氏，阳城白文黼妻。文黼客楚宜城，值寇陷城，不屈死。氏年二十七，缟布事翁姑，养生送死，靡不克尽。抚三子光照、光耀、光昱，并为诸生。”

===石可用妻白氏〈张氏附〉===

按《山西通志》：“白氏，阳城石可用妻。可用与弟可成兄弟析居已久，成妻张氏年二十，可成亡，子基固方在襁褓，孀嫠弱息，茕茕相守。无何，可用亦没，白氏无出，乃迎张氏与同处，并矢苦节，共抚一孤，教训成立。有司旌其门。”